जेमिमा-शेफाली की दिल्ली सबसे परफेक्ट टीम; RCB-MI बड़े खिलाड़ियों पर ही दांव लगाते रह गईं
Women's Premier League (WPL) Auction: Smriti Mandhana Sold to Royal Challengers Bangalore for Rs 3.40 crore ऐतिहासिक विमेंस प्रीमियर लीग (WPL) का पहला ऑक्शन शानदार रहा। 83 खिलाड़ियों पर पांच टीमों ने 68.50 करोड़ रुपए की बोली लगाई। रॉयल चैलेंजर्स बेंगलुरु ने स्मृति मंधाना को 3.40 करोड़ रुपए में खरीदा
ऐतिहासिक विमेंस प्रीमियर लीग (WPL) का पहला ऑक्शन शानदार रहा। कुल 87 खिलाड़ियों पर पांच टीमों ने 59.50 करोड़ रुपए खर्च कर दिए। इनमें 30 विदेशी और 57 भारतीय खिलाड़ी बिकीं। दिल्ली, गुजरात और बेंगलुरु ने सबसे ज्यादा 18-18 खिलाड़ी खरीदे। UP ने सबसे कम 16 खिलाड़ी लिए। वहीं, मुंबई ने 17 खिलाड़ियों को अपनी टीम में शामिल किया।
रॉयल चैलेंजर्स बेंगलुरु ने स्मृति मंधाना को 3.40 करोड़ रुपए में खरीदा। वह ऑक्शन की सबसे महंगी खिलाड़ी रहीं। वहीं, इंग्लैंड की नेटली सीवर और ऑस्ट्रेलिया की एश्ले गार्डनर 3.20 करोड़ रुपए में बिकीं। दोनों ही सबसे महंगी विदेशी खिलाड़ी रहीं।
दिल्ली कैपिटल्स ने टीम इंडिया की विस्फोटक ओपनर शेफाली वर्मा और जेमिमा रोड्रिग्ज को खरीदा। आगे स्टोरी में हम पाचों टीमों की ऑक्शन स्ट्रेटिजी और टीम की खिलाड़ियों पर नजर डालेंगे। इन टीमों की पॉसिबल प्लेइंग इलेवन, कप्तान और टॉप प्लेयर्स के साथ स्ट्रेंथ और वीकनेस भी जानेंगे।
सबसे पहले ग्राफिक में देखें विमेंस प्रीमियर लीग ऑक्शन की 10 सबसे महंगी खिलाड़ी...
अब जानें टीमों के बारे में...
1. दिल्ली कैपिटल्स (DC) | मेग लेनिंग/जेमिमा रोड्रिग्ज (कप्तान)
दिल्ली ने ऑक्शन में सबसे स्मार्ट प्लेयर्स खरीदे। टीम स्मृति मंधाना, हरमनप्रीत कौर, नेटली सीवर-ब्रंट और एश्ले गार्डनर जैसे नामों के पीछे गई ही नहीं। उन्होंने अपना पर्स बचाया और भारत की स्टार बैटर्स शेफाली वर्मा और जेमिमा रोड्रिग्ज को टीम में शामिल कर लिया। उन्होंने ऑस्ट्रेलिया विमेंस टीम की कप्तान मेग लेनिंग को भी खरीद लिया।
ऑक्शन के अंत में हालात ये रहे कि उन्होंने अपने पर्स में 35 लाख रुपए बचा लिए और उनके पास 12 भारतीय समेत 6 बड़ी विदेशी खिलाड़ी भी आ गईं। इनमें 4 फ्रंटलाइन बैटर्स, 2 टॉप क्लास बॉलर, 5 वर्ल्ड क्लास ऑलराउंडर और इंडिया विमेंस टीम से खेल चुकीं विकेटकीपर तानिया भाटिया भी शामिल रहीं।
स्ट्रेंथ : टीम में 6 इंटरनेशनल ऑलराउंडर्स हैं। इनमें भी 5 फिलहाल साउथ अफ्रीका में टी-20 वर्ल्ड कप खेल रही हैं। टीम में 7 इंटरनेशनल भारतीय खिलाड़ी हैं। असोसिएट देश की तारा नॉरिस को भी शामिल कर लिया, जिससे वे टीम में 5 विदेशी खिलाड़ी खिलाने सकेंगे। टीम की प्लेइंग इलेवन पांचों टीमों में सबसे परफेक्ट नजर आ रही है।
वीकनेस : एक्स्ट्रा प्लेयर्स में अनुभव की कमी। टॉप खिलाड़ियों के इंजर्ड होने की स्थिति में दिक्कतें आएंगी। विदेशी विकेटकीपर पर दांव न लगाना भारी पड़ सकता है।
कप्तान : मेग लेनिंग या जेमिमा रोड्रिग्ज में से किसी एक को लीडरशिप सौंपी जा सकती है। लेनिंग को ऑस्ट्रेलिया के लिए कप्तानी करने का अनुभव है। वहीं, जेमिमा को इंडियन प्लेयर होने का फायदा मिल सकता है। अंडर-19 विमेंस टीम की कप्तान शेफाली वर्मा को कप्तानी देना जल्दबाजी होगी। 
पॉसिबल प्लेइंग-11 
शेफाली वर्मा, मेग लेनिंग, जेमिमा रोड्रिग्ज, मारिजन कैप, लौरा हैरिस, तानिया भाटिया (विकेटकीपर), एलीस कैप्सी/जेस जोनासेन, शिखा पांडे, राधा यादव, तारा नॉरिस और तितास साधु।
एक्सट्रा : स्नेहा दीप्ति, जसिया अख्तर, अपर्ना मंडल, अरुंधति रेड्डी, मिन्नु मनी, पूनम यादव और एलीस कैप्सी/जेस जोनासेन।
2. मुंबई इंडियंस (MI) | हरमनप्रीत कौर (कप्तान)
मुंबई ने स्मृति मंधाना पर बड़ा दांव लगाया, लेकिन उन्हें खरीद नहीं पाए। फिर, सेट-1 में उन्हें भारत की कप्तान हरमनप्रीत कौर महज 1.80 करोड़ रुपए में मिल गईं। जिस कारण इंग्लिश ऑलराउंडर नेटली सीवर ब्रंट पर अच्छी खासी बोली लगाई और उन्हें 3.20 करोड़ रुपए देकर टीम में शामिल किया। मुंबई ने ऑलराउंडर्स खरीदने पर ज्यादा ध्यान दिया।
सभी 6 विदेशी प्लेयर्स को खरीदने पर शुरुआत में फोकस किया। इसका असर ये हुआ कि आखिर में टीम को कई प्लेयर्स को सिर्फ इसलिए खरीदना पड़ा क्योंकि स्क्वॉड साइज ही पूरा नहीं हो रहा था। 6 विदेशी और 11 भारतीय खिलाड़ी खरीदने में मैनेजमेंट ने पूरे 12 करोड़ रुपए खर्च कर दिए। भारतीय खिलाड़ियों में 4 को ही इंटरनेशनल एक्सपीरिएंस हैं। इनमें भी हरमन और पूजा ही वर्ल्ड क्लास प्लेयर्स हैं।
वीकनेस: पेसर्स नहीं हैं। घरेलू खिलाड़ी ज्यादा खरीदे, इनमें टॉप क्लास खिलाड़ी कम हैं। विकेटकीपर यस्तिका भाटिया पर ज्यादा पैसे खर्च कर दिए, जिस कारण विश्व स्तरीय तेज गेंदबाज नहीं खरीद पाए। प्लेइंग इलेवन कमजोर नजर आ रही है।
स्ट्रेंथ : लीडर हरमनप्रीत को शामिल किया। सभी विदेशी प्लेयर्स वर्ल्ड क्लास हैं। इनमें अमीलिया केर, नेटली सीवर और हीथर ग्राहम जैसी गेमचेंजर प्लेयर भी हैं। ऑलराउंडर्स में भारत की पूजा वस्त्राकर शानदार खरीदी रही।
कप्तान : हरमनप्रीत कौर से बेहतर ऑप्शन कोई हो ही नहीं सकता। टीम में अनुभवी हेली मैथ्यूज और नेटली सीवर भी हैं, लेकिन दोनों में से कोई एक टीम की उप कप्तान रहेंगी।
पॉसिबल प्लेइंग-11 
यस्तिका भाटिया (विकेटकीपर), हेली मैथ्यूज/क्लो ट्रयॉन, अमीलिया केर, हरमनप्रीत कौर, हीथर ग्राहम, नेटली सीवर ब्रंट, पूजा वस्त्राकर, अमनजोत कौर, साइका इशाका, नीलम बिष्ट और सोनम यादव।
एकस्ट्रा : धरा गुज्जर, प्रियंका बाला, हुमायरा काजी, जींतिमनी कलिता, हेली मैथ्यूज/क्लो ट्रयॉन और इजाबेल वॉन्ग।
3. रॉयल चैलेंजर्स बेंगलुरु (RCB) | स्मृति मंधाना (कप्तान)
RCB ने अपने लेगसी बरकरार रखी और ऑक्शन की सबसे महंगी खिलाड़ी को टीम में शामिल किया। स्मृति मंधाना को 3.40 करोड़ रुपए देकर खरीदा। फिर सभी विदेशी खिलाड़ियों को बहुत कम रकम में खरीद लिया। स्टार विकेटकीपर रिचा घोष, बॉलर रेणुका सिंह और ऑस्ट्रेलिया की एलिस पेरी जैसे बड़े नामों के साथ टीम काफी स्ट्रॉन्ग नजर आ रही है।
टीम मैनजमेंट ने 11.90 करोड़ रुपए खर्च कर 12 भारतीय और 6 विदेशी खिलाड़ी खरीदीं। लेकिन, 12 भारतीयों में 3 को ही इंटरनेशनल अनुभव है। बाकी 9 खिलाड़ियों में से 4 को प्लेइंग इलेवन में शामिल करना भारी पड़ सकता है।
वीकनेस : स्पिनर्स की भारी कमी, खास तौर पर घरेलू स्पिनर खरीदने पर फोकस नहीं किया। घरेलू ऑलराउंडर्स में कोई भी बड़ा नाम नहीं। स्पिनर्स की कमी से प्लेइंग इलेवन कमजोर नजर आ रही है।
स्ट्रेंथ : सबसे अटैकिंग बैटिंग लाइन-अप RCB का ही है। बड़े-बड़े नामों को टीम में शामिल किया। 6 में से 5 विदेशी खिलाड़ी किसी भी मुश्किल परिस्थिति में टीम को जिता सकती हैं। स्मृति, रिचा और रेणुका तीनों शानदार भारतीय खिलाड़ी टीम में हैं।
कप्तान : स्मृति मंधाना ही टीम की कप्तानी करेंगी। इंडिया विमेंस टीम की उप कप्तान होने के अलावा स्मृति ने विमेंस टी-20 चैलेंजर्स ट्रॉफी में ट्रैलब्लेजर्स टीम की कप्तानी भी की है। एलीस पेरी टीम की उप कप्तान बन सकती हैं।
पॉसिबल प्लेइंग-11
स्मृति मंधाना, सोफी डिवाइन/हीथर नाइट, डेन वेन निकर्क, एलीस पेरी, रिचा घोष (विकेटकीपर), कनिका अहूजा, आशा शोभना, रेणुका सिंह, मीगन शट, कोमल जंजाड और प्रीति बोस।
एक्स्ट्रा : दिशा कसात, इंद्राणी रॉय, शहाना पवार, एरिन बर्न्स, सोफी डिवाइन/हीथर नाइट, पूनम खेमनार, श्रेयांका पाटिल।
4. UP वॉरियर्ज (UPW) | दीप्ति शर्मा (कप्तान)
UP टीम ऑक्शन में बड़े नामों के पीछ नहीं गई। टीम ने भारत की ऑलराउंडर दीप्ति शर्मा को 2.60 करोड़ और इंग्लिश ऑलराउंडर सोफी एक्लेस्टोन पर 1.80 करोड़ रुपए की बोली लगाई। इनके अलावा विदेश की ताहिलीया मैक्ग्रा, ग्रेस हैरिस, शबनिम इस्माइल और एलिसा हिली को कम दाम में खरीद लिया। अंडर-19 स्टार श्वेता सहरावत को खरीदकर फ्यूचर पर भी ध्यान दिया।
टीम ने 16 प्लेयर्स खरीदने में ही अपने 12 करोड़ रुपए खर्च कर दिए। ऑप्शन कम होने से लंबे टूर्नामेंट में प्लेयर्स पर दबाव बढ़ सकता है। बैटिंग लाइन-अप तो विदेशी प्लेयर्स के सहारे बहुत मजबूत नजर आ रहा है, लेकिन घरेलू प्लेयर्स में इंटरनेशनल बैटर्स को अनुभव कम है।
स्ट्रेंथ : प्लेइंग इलेवन में सभी तरह की टॉप क्लास प्लेयर्स हैं। ऑस्ट्रेलियन प्लेयर्स बैटिंग ऑर्डर को बहुत आक्रामक बना रही हैं। घरेलू स्पिनर टीम को मजबूती देंगी। प्लेइंग इलेवन संतुलित है।
वीकनेस : घरेलू बैटर्स और तेज गेंदबाजों की कमी। 5 ही एक्स्ट्रा प्लेयर्स होने से ऑप्शन की कमी। ऑक्शन में टॉप क्लास तेज गेंदबाजों को खरीदने पर फोकस नहीं किया।
कप्तान : दीप्ति शर्मा को कप्तान बनाया जा सकता है। इंटरनेशनल लेवल पर अनुभव नहीं है, लेकिन विमेंस टी-20 चैलेंजर्स में कप्तानी की है। उनके अलावा विस्फोटक बैटर एलीसा हिली और ताहिलीया मैक्ग्रा भी मजबूत दावेदार हैं।
पॉसिबल प्लेइंग-11
श्वेता सहरावत, एलीसा हिली (विकेटकीपर), ताहिलीया मैक्ग्रा/ग्रेस हैरिस, किरण नवगिरे, दीप्ति शर्मा, सोफी एक्लेस्टोन, पार्श्वी चोपड़ा, राजेश्वरी गायकवाड़, अंजलि सर्वनी, शबनिम इस्माइल और देविका वैद्य।
एक्स्ट्रा : सिमरन शेख, लक्ष्मी यादव, लौरेन बेल, एस यशश्री और ताहिलीया मैक्ग्रा/ग्रेस हैरिस।
5. गुजरात जायंट्स (GG) | एश्ले गार्डनर/बेथ मूनी (कप्तान)
गुजरात जायंट्स ने ऑक्शन में एश्ले गार्डनर, बेथ मूनी, एनाबेल सदरलैंड और सोफिया डंकली के रूप में 4 टॉप क्लास विदेशी प्लेयर्स खरीदीं। गार्डनर को तो उन्होंने 3.20 करोड़ रुपए देकर खरीदा। लेकिन, भारतीय प्लेयर्स पर बड़ा दांव नहीं लगा सके। टीम की सबसे महंगी भारतीय खिलाड़ी ऑलराउंडर स्नेह राणा हैं, जिन्हें मैनेजमेंट ने महज 75 लाख रुपए देकर खरीद लिया।
मैनेजमेंट ने 11.95 करोड़ रुपए खर्च कर 12 भारतीय और 6 विदेशी खिलाड़ी खरीदीं। 12 घरेलू खिलाड़ियों में से 5 को ही इंटरनेशनल एक्सपीरिएंस हैं। उनमें से भी एक हरलीन देओल ही इस वक्त टीम इंडिया का हिस्सा हैं। WPL में जहां एक टीम को 7 घरेलू खिलाड़ी खिलाने हैं, ऐसे में टीम की ऑक्शन स्ट्रैटजी कमजोर नजर आई। टीम की प्लेयर्स को देखकर लगता है कि मैनेजमेंट ने इंडियन लीग के लिए नहीं बल्कि विदेशी लीग के लिए प्लेयर्स खरीदी हैं।
स्ट्रेंथ : विदेशी बैटर्स, घरेलू स्पिनर्स और स्पिन बॉलिंग ऑलराउंडर टीम को मजबूती दे रही हैं। बैटिंग लाइन-अप इतना मजबूत है कि घरेलू बैटर्स की कमी महसूस नहीं होने देगा।
वीकनेस : स्पेशलिस्ट पेसर्स नहीं हैं। विदेशी और घरेलू विशेषज्ञ तेज गेंदबाजों को ऑक्शन में खरीद नहीं सके। बैटिंग लाइन-अप में घरेलू बैटर्स की कमी। वर्ल्ड क्लास लेग स्पिनर भी नहीं हैं।
कप्तान : बेथ मूनी टीम की अनुभवी खिलाड़ी हैं, उन्हें कमान सौंपी जा सकती है। लेकिन, एश्ले गार्डनर को भी कप्तान बनाया जा सकता है, जिन्हें मैनेजमेंट ने ऑक्शन की सबसे महंगी विदेशी प्लेयर बनाया है।
पॉसिबल प्लेइंग-11 
बेथ मूनी, सोफिया डंकली, डीएंड्रा डॉटिन/एनाबेल सदरलैंड, हरलीन देओल, एश्ले गार्डनर, सुष्मा वर्मा (विकेटकीपर), तनुजा कंवर, स्नेह राणा, मानसी जोशी, मोनिका पटेल और दयालन हेमलता।
एक्स्ट्रा : जॉर्जिया वेयरहेम, डीएंड्रा डॉटिन/एनाबेल सदरलैंड, सब्बिनेनी मेघना, शबनम शकील, अश्वनी कुमारी, पारुणिका सिसोदिया और हर्ले गाला।
स्पोट़र्स की अन्य खबरें भी पढ़ें।
शुभमन गिल ICC प्लेयर ऑफ द मंथ बने
टीम इंडिया के ओपनर शुभमन गिल ने मोहम्मद सिराज और डेवोन कॉन्वे को पछाड़ कर ICC प्लेयर ऑफ द मंथ अवॉर्ड अपने नाम किया है। सोमवार को ICC ने जनवरी के लिए प्लेयर ऑफ द मंथ अवॉर्ड घोषित किया। गिल ने पिछले महीने सफेद गेंद के दोनों फॉर्मेट में शानदार प्रदर्शन किया। बीते महीने ही खेल के सबसे छोटे प्रारूप टी-20 में अंतरराष्‍ट्रीय क्रिकेट में डेब्यू किया था। पूरी खबर पढ़ने के लिए यहां क्लिक करें। 